arkitektlayoutet
Arkitektlayoutet betegner inden for grafisk design et særligt layout af tekst og illustrationer, som både udnytter et bogopslags fulde areal i tilrettelæggelsen og også dimensionerer størrelsen af bogens illustrationer efter motivernes detaljeringsgrad og det afbildedes reelle størrelse. Arkitektlayoutet skal også hjælpe til, at bogens illustrationer placeres tæt ved deres tilhørende tekst.
Layoutet har fået sit navn efter arkitektprofessor Steen Eiler Rasmussen, der i 1935 præsenterede layoutet i sin sin rejseskildring Billedbog fra en Kinarejse, og i 1949 demonstrerede det yderligere i bogen Byer og Bygninger. Skildret i Tegninger og Ord. Lige siden har det etableret sig i grafisk design som nær standard for illustrerede fagbøger.